**Príloha č. 2 – Opis predmetu zákazky**

**Funkčná špecifikácia predmetu zákazky:**

* Technické riešenie a implementácia sociálnej služby bezbariérového prístupu pre nepočujúcich posunkujúcich obyvateľov a neposunkujúcich nedoslýchavých obyvateľov a nasadenie infolinky na web pre týchto občanov v 10 vybraných mestských inštitúciách a podnikoch.
* Kontaktných miest však môže byť viac – od 1-4 pre jeden podnik, alebo inštitúciu. Zároveň celkový počet kontaktných miest nepresiahne počet 25. Toto množstvo by nemalo ovplyvniť cenu zákazky, kdeže inštitúcií, ktorým bude dodaná licencia bude stále len 10. Technické nástroje (ktorých bude toľko, koľko bude reálne kontaktných miest), pomocou ktorých bude služba zabezpečovaná – teda tablety, dodá mesto Bratislava.

**Technická špecifikácia predmetu zákazky:**

* Zabezpečenie **prekladu do slovenského posunkového jazyka v reálnom čase**, alebo **prepisu** pre nedoslýchavého občana/občianku v reálnom čase prostredníctvom:

1. aplikácie na online tlmočenie na vybraných kontaktných miestach, ktorá bude nasadená na Android zariadeniach;
2. aplikácie na online prepis na vybraných kontaktných miestach, ktorá bude nasadená na Android zariadeniach;

* Vytvorenie konkrétnych účtov v oboch aplikáciách pre všetky zapojené mestské inštitúcie.
* Online prístupnosť tlmočníka posunkového jazyka v pracovných dňoch od 8:00 do 16:00. Maximálna doba reakcie tlmočníka na požiadavku je 15 minút.
* Online prístupnosť prepisovateľa hovoreného slova v pracovné dni od 8:00 do 16:00. Maximálna doba reakcie prepisovateľa na požiadavky je 15 minút.
* **Sprístupnenie informačných liniek** zapojených inštitúcií pre osoby s poruchou sluchu formou online prepisu hovoreného slova. Reakčná doba prepisovateľa je rovnaká ako v prípade online prepisu.
* Technické zabezpečenie oboch aplikácií, technická podpora a servis aplikácií
* Manuál používania aplikácií pre zamestnancov zapojených inštitúcií.
* **Základné zaškolenie** zamestnancov na kontaktných miestach **v komunikácii s človekom s postihnutím sluchu**